
PARLAMENTUL ROMÂNIEI

CAMERA DEPUTAŢILOR
Comisia pentru politică                economică, reformă şi privatizare

             Bucureşti, 

              nr.21/I/566/ 01.10.2002





R A P O R T

asupra proiectului de Lege pentru ratificarea Acordului între

Guvernul României şi Consiliul Europei privind înfiinţarea şi

funcţionarea Biroului de Informare al Consiliului Europei la

Bucureşti semnat la Strasbourg, la 23 aprilie 2002
 

În conformitate cu prevederile art. 89 şi 107 din Regulamentul Camerei Deputaţilor, Comisia pentru politică economică, reformă şi privatizare a fost sesizată, spre dezbatere şi avizare în fond cu proiectul de Lege pentru ratificarea Acordului între Guvernul României şi Consiliul Europei privind înfiinţarea şi funcţionarea Biroului de Informare al Consiliului Europei la Bucureşti semnat la Strasbourg, la 23 aprilie 2002, trimis cu adresa nr. 392 din 03.09.2002.

Proiectul de lege a fost primit de la Secretariatul General al Guvernului.

        
La întocmirea prezentului raport, Comisia a avut în vedere avizul nr.968/23.07.2002 al Consiliului Legislativ, avizul nr.392/17.09.2002 al Comisiei juridice, de disciplină şi imunităţi şi avizul nr. 33/392/18.09.2002 al Comisiei pentru politică externă.


Acordul prevede transformarea Centrului de Informare şi Documentare al Consiliului Europei (CIDCE) la Bucureşti,  înfiinţat în anul 1994, în Biroul de Informare al Consiliului Europei la Bucureşti, care va funcţiona într-un local pus la dispoziţie de Ministerul Afacerilor Externe cu titlu gratuit, iar cheltuielile de funcţionare vor fi acoperite în întregime de Consiliul Europei. Biroul de Informare al Consiliului Europei este o instituţie a Consiliului Europei la Bucureşti, care va îndeplini funcţii asemănătoare celor exercitate în prezent de Centrul de Informare şi Documentare al Consiliului Europei la Bucureşti, şi anume: 

- sprijinirea implementării programelor de cooperare şi a altor proiecte ale Consiliului Europei, 

- traducerea, publicarea şi răspândirea textelor Consiliului Europei şi elaborarea de noi publicaţii, 

- promovarea de activităţi, în cooperare cu parteneri locali, în scopul consolidării cunoaşterii standardelor promovate de Consiliul Europei, 

- dezvoltarea cunoaşterii şi oferirea de asistenţă cu privire la recursul oferit de Curtea Europeană a Drepturilor Omului, 

- asigurarea suportului logistic, informaţional şi mediatic pentru reuniunile Consiliului Europei care au loc în România, 

- participarea, în numele Secretariatului Consiliului Europei, la manifestări interne organizate în România care sunt de interes european.
          
Proiectul de Lege face parte din categoria legilor ordinare.
          
Potrivit prevederilor art. 60 din Regulamentul Camerei Deputaţilor, membrii Comisiei au examinat acest proiect de Lege în şedinţa din data de 01.10.2002


La dezbaterea proiectului a participat ca invitat, în conformitate cu prevederile art.51 din Regulamentul Camerei Deputaţilor, domnul director adjunct  Octavian Stamate din partea Ministerului afacerilor externe.
              
La lucrări, au fost prezenţi 28 deputaţi, din totalul de 31 membri ai Comisiei.


Proiectul de lege a fost primit de la Secretariatul General al Guvernului.

        
În urma dezbaterii, Comisia, cu unanimitate de voturi, a hotărât avizarea proiectului de Lege pentru ratificarea Acordului intre Guvernul Romaniei si Consiliul Europei privind Infiintarea si functionarea Biroului de Informare al Consiliului Europei la Bucuresti semnat la Strasbourg, la 23 aprilie 2002 în forma prezentată.

                       PREŞEDINTE,                                       

Dan Radu Ruşanu                                   

SECRETAR,

Lucia-Cornelia Lepădatu









Consilier parlamentar:










Doina Leonte











Expert parlamentar,









             
Ştefan Condeescu

                           






 
Olga Tutoveanu

C ă t r e,





 BIROUL PERMANENT AL





 CAMEREI DEPUTAŢILOR


          Vă înaintăm, alăturat, RAPORTUL asupra proiectului de  Lege pentru ratificarea Acordului intre Guvernul Romaniei si Consiliul Europei privind Infiintarea si functionarea Biroului de Informare al Consiliului Europei la Bucuresti semnat la Strasbourg, la 23 aprilie 2002, trimis cu adresa nr. 392 din 03.09.2002.

PREŞEDINTE,

Dan Radu RUŞANU

